cyanic-selkie/wikianc huggingface dataset:
Shane Lowry
Seurajoukkueura
Lowry aloitti jalkapallon pelaamisen australialaisessa ECU Joondalupissa. Perheen muutettua Irlantiin hän liittyi Aston Villan juniorijoukkueen miehistöön ja pelasi seuran riveissä myös aikuisuransa ensimmäiset vuodet. Aston Villassa hän ei saanut peliaikaa liigassa, mutta oli mukana joukkueen kansainvälisissä otteluissa tehden niissä myös debyyttinsä aikuisten tasolla. Aston Villasta Lowry lainattiin hänen siellä viettämieen vuosien aikana Plymouth Argyleen (13 ottelua), Leeds Unitediin (11 ottelua), Sheffield Unitediin (17 ottelua) sekä Milwalliin (lainajakson aikana 9 ottelua). Millwallissa pelattujen ottelujen jälkeen Lowry solmi seuran kanssa 2,5-vuotisen sopimuksen. Sopimuskauden aikana hän pelasi Millwallissa 74 ottelua viimeistellen niissä kaksi maalia. Kauden 2013–2014 päätteeksi seura ilmoitti, ettei ole halukas jatkamaan Lowryn sopimusta vaan hän vapautuu vapaaksi pelaajaksi.
Maajoukkueura
Lowry on pelannut kuusi ottelua Irlannin alle 17-vuotiaiden jalkapallomaajoukkueessa sekä kaksi ottelua Irlannin alle 21-vuotiaiden jalkapallomaajoukkueessa. Kaksoiskansalaisuuden ansiosta hän on kuitenkin päätynyt edustamaan aikuisten tasolla Australian maajoukkuetta, mikäli hänet maajoukkuetehtäviin kutsutaan.
Charta 77 (yhtye)
Charta 77 on Ruotsin Köpingissä vuonna 1983 perustetty punkyhtye. Yhtyeen perustivat laulaja ja basisti Per Granberg ja kitaristi Johnny Smedberg, jotka ovat yhtyeen nykyisessä kokoonpanossa ainoat alkuperäisjäsenet.
P. Chidambaram
P. Chidambaram (Palaniappan Chidambaram, s. 16. syyskuuta 1945 Kandanur, Tamil Nadu, Brittiläinen Intia) on intialainen poliitikko, joka on toiminut maansa talousministerinä neljästi ja sisäministerinä kerran.
Chidambaram oli Intian talousministeri toukokuusta 2004 marraskuuhun 2008. Chidambaram nimitettiin pääministeriksi Shivraj Patilin erottua virasta. Chidambaram on koulutukseltaan juristi Madrasin yliopistosta, jonka lisäksi hänellä on toinen tutkinto Harvard Business Schoolista. Hän toimi aikaisemmin talousministerinä vuosina 1996–1998 kahdessa peräkkäisessä hallituksessa.
Vuonna 2019 hänestä aloitettiin korruptiotutkinta, jonka hänen asianajajansa sekä Rahul Gandhi ovat todenneet olevan hallituspuolue Intian kansanpuolueen suorittama yritys tärvellä hänen maineensa. Tapauksessa on noussut esille, kuinka vuonna 2010 Amit Shah joutui syytteeseen ja Intian kansanpuolue väitti syytteen olevan kongressipuolueen politikointia. Vuonna 2019 asetelma oli kääntynyt toisinpäin ja Amit Shah oli maan sisäministeri, Chidambaramin ollessa syytteissä.
Poseidonin temppeli (Isthmia)
Poseidonin temppeli eli Isthmian temppeli oli antiikin aikainen Poseidonille omistettu kreikkalainen temppeli Isthmiassa Korintin kannaksella Kreikassa. Sen arkeologinen kohde sijaitsee Loutráki-Perachóra-Ágioi Theódoroin kunnassa lähellä nykyisiä Kyrás Vrýsin ja Isthmían kyliä.
Historia
Temppeli oli keskeisin osa Isthmian Poseidonin pyhäkköaluetta, jolla järjestettiin muun muassa Isthmian kisat. Paikka on ollut kulttikäytössä viimeistään 1100-luvulta eaa. lähtien. Temppeli rakennettiin alun perin arkaaisella kaudella noin vuonna 700 eaa. Se tuhoutui tulipalossa noin vuonna 480–470 eaa. Uusi temppeli rakennettiin noin vuonna 465–450 eaa. Myös se vaurioitui pahoin Spartan hyökkäystä seuranneessa tulipalossa vuonna 390 eaa. Tämän jälkeen se rakennettiin jälleen uudelleen; nykyisin paikalla olevat rauniot ovat tästä rakennusvaiheesta. Koska Korintin kannas oli keskeinen kulkureitti, temppeli kärsi myöhemminkin usein sodista.
Pyhäkköalue hylättiin 300-luvulla jaa. Theodosius II:n aikana 400-luvulla suuri osa temppelin kivistä käytettiin kannaksen yli rakennetun Heksamilion-muurin rakentamiseen.
Temppelin järjestelmälliset arkeologiset kaivaukset suoritettiin vuosina 1959–1967 Oscar Broonerin johdolla. Arkeologisia tutkimuksia pyhäkköalueella oli suoritettu jo vuodesta 1883 lähtien. Kaivauksia ovat suorittaneet Chicagon yliopisto ja Ohion osavaltionyliopisto. Ne jatkuvat edelleen.
Carl Elliot
Elliott pelasi kaksi kautta D-liigaa Sioux Fallsin paidassa. Tämän lisäksi hän on pelannut Venezuelassa.
Blackout (televisio)
Blackout on Kanadassa ja Yhdysvalloissa käytettävä termi, jolla viitataan tilanteeseen jossa urheilutapahtuman televisiolähetys perutaan sen takia, ettei tapahtumalla ole tarpeeksi katsojia paikan päällä.
NFL
NFL:ssä lähes jokainen ottelu televisioidaan paikallistelevisioissa ja tämän takia useat fanit katsovat ottelun mieluummin ilmaiseksi televisiosta kuin maksaen stadionilla. NFL:n nykyisten (2010) sääntöjen mukaan ottelu tulee myydä loppuun vähintään 72 tuntia ennen sen alkamista tai ottelun televisiolähetys perutaan. Kauden 2009–2010 aikana runkosarjan otteluista 22 (8,6 %) jätettiin näyttämättä televisiossa. Eniten näyttämättömiä kotiotteluita oli Jacksonville Jaguarsilla ja Oakland Raidersilla, joiden kahdeksasta kotiottelusta vain seitsemän näytettiin televisiossa.
NBA
NBA:ssa paikallisilla televisiokanavilla on oikeus sulkea kansallisten televisiokanavien lähetykset kotijoukkueen alueella, mikäli kanava näyttää itse ottelun.
Seututie 249
thumb|right|250px|Seututie 249 [[Karkku|Karkussa, Sastamalassa.]] Seututie 249 on Sastamalan Keikyästä Hämeenkyröön Kyröskoskelle kulkeva seututie. Tien pituus on 57 kilometriä. Tien pohjoispää Häijäästä Kyröskoskelle oli aikaisemmin numeroitu seututie 262:ksi.
Karmala (Intia)
Karmala on kaupunki Maharashtran osavaltion Sholapurin alueella Intiassa. Kaupungin pääkieli on marathi. Kaupungin asukasluku oli 21 928 vuoden 2001 väestönlaskennan mukaan.
Milja Kuikka
Milja Anniina Kuikka (s. 20. helmikuuta 1984 Luvia) on suomalainen uransa päättänyt pikajuoksija. Hän edusti urallaan Tampereen Pyrintöä, Porin Tarmoa, Euran Raikua ja Porin Yleisurheilua. Hänen valmentajinaan toimivat Rauno Harju sekä Jussi Ihamäki.
Kalevan kisoissa Kuikka saavutti pronssia 400 metrin aitajuoksussa vuonna 2009. Kuikka edusti Suomea alle 20-vuotiaiden Euroopan-mestaruuskilpailuissa 2003 Tampereella 4 × 400 metrin viestijuoksussa. Suomi–Ruotsi-maaottelussa 2009 hän oli 400 metrin aitajuoksussa viides.
Kuikan ennätys 400 metrin aidoissa on 59,01 s ja 400 metrillä 46,26 s. Molemmat ennätykset on juostu heinäkuussa 2009.
Filosofi lampun valossa
thumb|Joseph Wright, Filosofi lampun valossa, 1769. thumb|250px|[[Salvator Rosan maalaus Mietiskelevä Demokritos (n. 1650), jota Wrightin maalaus sommittelultaan muistuttaa.]] Filosofi lampun valossa (A Philosopher by Lamplight) on englantilaisen Joseph Wrightin maalaus vuodelta 1769. Se on 128,2 × 102 cm:n kokoinen öljyvärimaalaus ja on nykyisin Derbyn kaupunginmuseossa. Taiteilija on siinä sijoittanut valonlähteen kuva-alaan, samoin kuin hän teki useissa myöhemmissä töissään, joista hän tuli kuuluisaksi. Työ tunnetaan myös nimellä Erakko tutkii anatomiaa ja sitä on pidetty taulun Alkemisti löytää fosforin rinnakkaisteoksena. Vaikka Wrightin tiedetään perehtyneen luonnontieteelliseen aineistoon ennen näiden töiden maalaamista, hän ei ollut tiedekirjojen kuvittaja, vaan taiteellinen vaikutelma oli hänen ensisijainen päämääränsä.
Työn sommittelu muistuttaa suuresti Salvator Rosan maalausta Mietiskelevä Demokritos. On mahdollista, että Wright olisi nähnyt joko alkuperäistyön tai sen pohjalta tehdyn kaiverruksen. Wrightin maalauksen keskeinen hahmo tarkastelee luurangon osia, mutta tapahtuma ei näytä lääketieteelliseltä ruumiinavaukselta. Päähenkilön ympärille on aseteltu klassisia kuolevaisuuden symboleja, kuten tiimalasi ja tumma (Tuonelan) joki. Kuvan reuna-alueella on kaksi nuorta miestä, joiden hattuun kiinnitetyt simpukankuoret osoittavat heidän olevan pyhiinvaeltajia. Varsinainen kirjallinen tai historiallinen tausta, johon Wright työssään mahdollisesti viittaa, on jäänyt epäselväksi. Sen sijaan hän on luonut arvoituksellista tunnelmaa monin keinoin. Nuoret miehet ovat suhteessa paljon pienempiä kuin lampun valaisema filosofi. Työn tarkoissa yksityiskohdissa näkyy Wrightin hollantilaisilta laatukuvien maalareilta saamat vaikutteet, mutta valonhämyn eli chiaroscuron käsittely on ollut aikanaan radikaalia.
Norjan hauta
Maantietoa
Norjanhauta sijaitsee Pohjanmeren reunalla erottaen matalan Pohjanmeren matalikon (alle 100 metriä syvä, muinainen Doggerland) ja Norjan mannermaan toisistaan. Norjanhauta seuraa Norjan etelä- ja lounaisrannikoita alkaen Skagerrakista, kiertäen Norjan niemimaan ja jatkaen pohjois-luoteeseen mannerjalustan reunalle, jota kutsutaan Norjassa eggakanteniksi. Syvänne yltää Skagerrakissa noin 700 metrin syvyyteen, mutta se madaltuu kun edetään kohti Jæreniä, jossa on enää 250 metriä syvää. Tämän jälkeen se syvenee taas ja Stadin länsipuolella se on jo 400 metriä syvä. Syvänne on tavallisesti 50–95 kilometriä leveä, mutta jalustan reunalla on syvänteen suu 150 kilometriä leveä.
Luontoarvoja
Merivirrat kiertävät Pohjanmeren matalikon niin, että voimakkaat merivirrat ohittavat sen Atlantin syvänmeren puolelta ja pintavesiin tulee heikompia merivirtoja. Norjanhauta on tässä poikkeus, sillä siihen tulee haudan suulta Atlantilta merivirta Skagerrakiin asti, joka poistuu samaa syvännettä pitkin seuraten pohjoisessa Norjan rannikoita. Merivirrat tuovat ympäristöstään ravinteita hautaan, jossa ne sekoittuvat muualta tulevaan veteen. Haudan länsireunoilla on tämän vuoksi rikas ekosysteemi, minkä ovat aikoinaan kalastajat havainneet. Kalansaaliiden määrät ovat kuitenkin olleet viime vuosikymmenet laskussa ja ovat alle neljäsosan parhaimmista vuosista 1960-luvulla.
Muodostumisteoria
Jo alkaen 250 miljoonaa vuotta sitten Permikaudella ja Jurakaudella Pohjois-Euroopan manner repeytyi irti siitä, mikä tuli myöhemmin muodostaman osan Amerikan mannerta. Tästä on muistona muun muassa Norjan haudan kohdalla lukuisien pienten siirrosten ja kalliomurrosten rykelmä, joka seuraa myös muuta Norjan rannikkoa Etelä-Norjasta Lofooteille saakka. Mantereiden erkaantumisen jälkeen ovat Skandit kohonneet, mikä on lisännyt mereen kulkeutuneen sedimenttikuorman määrää. Nämä tapahtumat ovat tehneet kallioperästä ympäristöään heikompaa ja alttiimpaa kulutukselle. Norjanhauta on syntynyt viimeisen 2,8 miljoonan vuoden aikana. Sen pohjaa ovat kuluttaneet Norjan- ja Ruotsin vuoristoista sekä Itämeren altaasta virranneet virtauskielekkeet ja jäätikkövirrat. Sellaisia jääkausia, joissa jäätiköt olisivat ulottuneet Norjanhautaan asti, on noin 2,8–1,1 miljoonaa vuotta sitten (lyhennetään vs) ollut useita. Sen sijaan noin 1,1–0,5 miljoonaa vuotta sitten niitä on ollut vähemmän, ja taas viimeisen puolen miljoonan vuoden aikana tunnetaan ainakin viisi laajaa jäätiköitymistä. Niistä viimeisin on Veiksel-jääkausi, jonka aikana jäätiköt tunkeutuivat Norjanhautaan viidesti. Kyseinen jäätikkövirta on Norjanhaudan jäätikkövirta, joka on ollut aktiivisena viimeisen 400 000 vuoden aikana ainakin kuudesti. Gulsteinin eteneminen (110 000 vs) ulottui ainakin Skagerrakin rannikolle, Bønesin eteneminen (90 000 vs) eteni jonkin matkaa Norjanhautaa pitkin, Karmøyn eteneminen (60 000 vs) pääsi kauaksi merelle mannerjalustan reunalle asti. Vielä tunnetaan lyhytikäinen Skjonghellerenin eteneminen (40 000 vs), joka eteni vähintään rannikkoa pitemmälle. Viimeisen jääkauden huippuvaiheen aikana (35 000–20 000 vs) työntyi jäätikkö taas kauaksi merelle mannerjalustan reunalle asti (Tampenfremrykket). Jääkauden loppuvaiheessa on myös Britannia–Irlannin mannerjäätikkö kasvanut kiinni Fennoskandian mannerjäätikköön, joka syötti jäätikkövirtaan lisää jäätä ja ohjasi sitä omalla painollaan. Kun Pohjanmeri alkoi vapautua jäätiköistä 22 000 vs alkaen, käynnistyi sama kehitys Norjanhaudassa noin 18 500 vs. Jäätikkö poiki jäävuoria jalustan reunalta alkaen ja jääkieleke ilmeisesti romahti Skangerrakiin asti 500–1 500 vuodessa. Tämän jälkeen Norjanhauta onkin ollut jäästä vapaa.
Norjanhauta on keskimäärin 600 metriä syvä, mutta se on täyttynyt jäätiköiden tuomista maamassoista ja on siksi matalampi.
Kiukaisten kirkko
Kiukaisten kirkko eli Pyhän Mikaelin puukirkko on vuonna 1761 rakennettu ristikirkko Eurassa, entisen Kiukaisten kunnan keskustaajamassa Eurakoskella. Kirkkoon tehtiin laajennus 1846. Alttaritaulun maalasi hovimaalari Felix Frang. Kirkko rakennettiin Lapin seurakunnan lukkarin Job Höckertin johdolla. Laajennus tehtiin P.J. Gyllichin piirustusten mukaan. Alttaritaulun ympärille on luotu vuonna 1989 ryhmä uskonnollisia lasimaalauksia.
Vuonna 2009 kirkkoa hallinoinut Kiukaisten seurakunta liitettiin Euran seurakuntaan kuntien yhdistyttyä.
Höyhenpensaat
Höyhenpensaat (Fothergilla) on taikapähkinäkasvien (Hamamelidaceae) heimoon kuuluva suku, johon kuuluvat isohöyhenpensas eli höyhenpensas (F. major) ja pikkuhöyhenpensas (F. gardenii). Suku on nimetty englantilaisen lääkärin John Fothergillin (1712–1780) mukaan, joka oli Amerikan kasvitieteen suosija.
Tuntomerkit
Höyhenpensaat ovat tavallisesti monirunkoisia, lyhytrönsyisiä pensasmaisia kasveja, jotka muodostavat tiheitä rykelmiä. Oksissa, lehdissä ja kukkanupuissa on tähtikarvojen muodostama peite. Varren kaarna on vaaleanharmaa ja sileä. Lepäävät silmut ovat suomuttomia, mutta tiuhan tähtikarvan peittämiä. Kärkisilmu on lyhytvartinen tai varreton, ja siinä on 2–4 tukisuomua. Lehdet ovat lyhytruotisia; lapa on soikea tai vastapuikea tai pitkänomainen, joskus lähes pyöreä, ehyt, sulkasuoninen ja joskus vinotyvinen. Lavan laita on nyhäinen, sahainen tai hampainen, joskus aaltoileva.
Levinneisyys
Höyhenpensaat ovat kotoisin itäisen Pohjois-Amerikan lauhkeista osista.
Käyttö
Höyhenpensaita viljellään koristetarkoituksiin.
Moottoripyörätrialin maailmanmestaruuskausi 2002
Trialin maailmanmestaruudesta ajettiin 28. kerran vuonna 2002. Mestaruuden voitti britti Dougie Lampkin, jolle mestaruus oli kuudes perättäinen.
MM-sarjan parhaat
Lähde:
Volotea
Volotea on espanjalainen halpalentoyhtiö. Sen kotipaikka on Barcelona, ja sillä on solmukohtia Espanjassa, Italiassa ja Ranskassa. Se perustettiin vuonna 2011, ja se aloitti toimintansa 5. huhtikuuta 2012.
Laivasto
thumb|Volotean Airbus A319-100 laskeutumassa [[Faron lentoasema|Faron lentoasemalle.]] Laivaston keski-ikä elokuussa 2022 on 15,8 vuotta.
Laivastohistoria
Toimintansa aikana Volotea on käyttänyt seuraavia lentokoneita:
Euro Neuro
Euro Neuro on laulaja Rambo Amadeuksen esittämä kappale. Kappale edusti Montenegroa vuoden 2012 Eurovision laulukilpailussa, mutta karsiutui pois semifinaalissa.
Itämainen kysymys
Venäjä kilpaili turkkilaisten perinnöstä Itävalta-Unkarin kanssa, ja tsaarien unelmana oli vallata jonain päivänä Konstantinopoli (nykyinen Istanbul) takaisin ortodokseille, sillä he pitivät Venäjää kolmantena Roomana. Panslavismin leviäminen antoi pontta Venäjän pyrkimyksille vapauttaa veljeskansansa; sitä toisaalta lietsoi kristittyjen huono kohtelu. Nationalismi sai jalansijaa muidenkin Turkkiin kuuluneiden kansojen keskuudessa. Kapinayritysten kukistaminen ja ajoittaiset kristittyjen vainot vaurioittivat Turkin julkista kuvaa myös lännessä.
Itämainen kysymys johti moniin sotiin, muun muassa Krimin sotaan (1853-1856, tunnetaan myös Itämaisena sotana), Turkin sotaan (1877-1878) ja Italian-Turkin sotaan (1911-1912).
Paint By Numbers
Paint By Numbers on Christian Walzin toinen albumi. Levy julkaistiin 26. toukokuuta 2004.
Albumilta julkaistiin neljä singleä. Ensimmäisenä Maybe Not, toisena ehkä levyn suurin hitti Wonderchild, kolmantena Never Be Afraid Again ja viimesenä Hit N Run.
Masuda
Masuda on Japanin kaupunki Honshūn saarella Chūgokun alueella Shimanen prefektuurissa. Se sijaitsee Japaninmeren rannikolla prefektuurin länsiosassa. Etelässä kaupungin alue nousee Chūgokuvuorille, ja sen läpi mereen virtaavat Masuda- ja Takatsujoet, joiden yhteiselle suistoalueelle sen keskusta on rakentunut. Lännessä kaupunki rajautuu Yamaguchin, idässä Hiroshiman prefektuuriin. Masudassa on 46 209 asukasta (joulukuussa 2019) ja sen pinta-ala on 733,19 neliökilometriä.
Sesshū vietti Masudassa viimeiset vuotensa, ja Ikō-jin ja Manpuku-jin puutarhoja pidetään hänen suunnitteleminaan. Takatsuka Kinomoto-jinja on Kakinomoto no Hitomaron kamille omistettu šintolainen pyhäkkö. Kaupungin kulttuuriperintöön kuuluvat myös Sukumozukan kofun-hautakumpu ja Nanaon linnan eli Masudan linnan rauniot; eräs luonnonnähtävyys on Hikimin kanjoni, joka sijaitsee Länsi-Chūgokuvuorten puolikansallispuistossa. Masudaa palvelevat JR Nishi-Nihonin San’in-päälinja ja Yamaguchi-linja.
Moottoripyörätrialin maailmanmestaruuskausi 2003
Trialin maailmanmestaruudesta ajettiin 29. kerran vuonna 2003. Mestaruuden voitti britti Dougie Lampkin, jolle mestaruus oli seitsemäs perättäinen ja myös viimeiseksi jäänyt.
MM-sarjan parhaat
Lähde:
Rasinrinne
pienoiskuva|Rasinrinteen pientaloaluetta. pienoiskuva|2010-luvulla rakennettuja kerrostaloja Palanderinkadulla. Rasinrinne on asuinalue Jyväskylässä Kangasvuoren kaupunginosassa. Alueen läheisyydessä sijaitsevat Seppälän alueen ja Huhtakeskuksen palvelut. Rasinrinteellä sijaitsee korttelipuisto.
1990-luvulla alettiin rakentaa omakotitaloja Rasinpyörteeseen. Rasinrinne koostuu enimmäkseen vuosien 2000-luvun ensikymmenellä rakennetuista taloista. Rivi- ja omakotitalovaltainen Rasinrinne poikkesi Huhtasuon suuralueen aiemmasta rakennuskannasta, joka koostui lähinnä 1970-luvulla rakennetuista kerrostaloista. Rasinrinteen alueelle on rakennettu myös kerrostaloja 2000- ja 2010-luvuilla.
Kirjallisuusvuosi 1944
Kirjallisuusvuosi 1944 käsittelee vuoden 1944 tärkeitä kirjallisuuden tapahtumia, uutisia ja julkistuksia.
Lev!
Lev! on 170 metriä pitkä lasitaideteos, joka sijaitsee kevyen liikenteen tunnelissa Uumajan keskustassa Järnvägstorgetin ja Hagan alueen välissä. Taideteoksen on luonut taiteilijaduo FA+ (Ingrid Falk ja Gustavo Aguerre), ja se valmistui 17. marraskuuta 2012 samaan aikaan Höstljus-festivaalin ja Uumajan keskusrautatieaseman uudelleenavaamisen yhteydessä. Se on yksi Euroopan suurimmista lasitaideteoksista noin 700 neliömetrin pinta-alallaan.
Taustaa
thumb|261px|Lasiseinät ajotieltä kohti Uumajan keskusrautatieasemaa. Uumajan kunta tilasi työn yhteistyössä Liikenneviraston kanssa uudistetun päärautatieaseman avajaisiin, mutta aloitteen teki Sara Lidman -yhdistys Drottninggatanilla, Tukholmassa sijaitsevan Strindbergscitat-taideteoksen innoittamana, ja ehdotti kunnalle tehtäväksi jotain vastaavaa Uumajaan. Kaupungin taidevastaava Lars Sahlin vei asian eteenpäin FA+:lle sekä Tukholman Strindbergscitatin tehneille taiteilijoille, jotka kertoivat voivansa tehdä sen. Tavattuaan uutta rautatieasemaa suunnitelleen White arkitekter -yrityksen kanssa, he päättivät laajentaa taideteosta koko tunnelin ympäristöön – joka toimii myös kävelytienä asemalaiturien välillä – tarjoten turvallisemman ja miellyttävämmän ympäristön.
Rakentaminen
Lev!-teos kehystää kevyen liikenteen tunnelia 170 metrin pituisella lasiseinällä, jonka kokonaispinta-ala on 700 neliömetriä, mikä tekee siitä yhden Euroopan suurimmista lasitaideteoksista. Seinä muodostuu 186 kaksinkertaisesta ikkunasta, joista jokaisella on kuvauskohde (monet Sara Lidmanin kotiseudulta Missenträskistä), tai lainaus yhdestä hänen teoksestaan. Lainauksia on ehdottanut julkinen yleisö, ja sen jälkeen taiteilijaduo FA+ ja Sara Lidman -yhdistys ovat valinneet noin 30 lainausta mukaan työhön.
Arvostelu
thumb|261px|Ulkotaidetta, "Lev!", pohjoisseinä ilta-aikaan. Päivä ennen uuden Uumajan keskusrautatieaseman kevyen liikenteen tunnelin avajaisia yksi noin 30 Sara Lidman -lainauksista teipattiin yli Uumajan kunnahallituksen jäsenen, Hans Lindbergin pyynnöstä. Lainauksessa luki: "Kirjoita jotain seinälle, jotta muut voivat tietää, miten voit". Se piilotettiin, ettei tulisi väärinkäsityksiä sen tarkoituksessa. Teippaus otettiin kuitenkin pois ennen avajaisia.
Matti Heikkilä (kansanedustaja)
Matti Ilmari Heikkilä (16. tammikuuta 1890 Pälkäne – 23. toukokuuta 1965 Pälkäne) oli suomalainen kunnallisneuvos ja kansanedustaja. Heikkilä oli kokoomuksen maataloussiiven voimahahmo ja puolueen eturivin vaikuttajia sotavuosista 1950-luvun puoliväliin. Hän toimi muun muassa puoluevaltuuskunnan ja puoluehallituksen varapuheenjohtajana sekä Pohjois-Hämeen kansallisliiton puheenjohtajana.
Heikkilä valittiin eduskuntaan Hämeen läänin pohjoisesta vaalipiiristä 1. syyskuuta 1939 – 28. maaliskuuta 1954.
John Barleycorn Must Die
John Barleycorn Must Die on englantilaisen Traffic-yhtyeen vuonna 1970 ilmestynyt studioalbumi. Levy-yhtiö on Island Records, joka on nykyisin Universal Musicin osa.
Tuottajat ovat Chris Blackwell ja Steve Winwood paitsi kappaleiden "Stranger to Himself", "Every Mothers Son" ja "Sittin' Here Thinkin' of My Love" osalta Guy Stevens. Albumi on äänitetty Lontoossa Island- ja Olympic-studioilla. Äänittäjinä ovat toimineet Brian Humphries ja Andrew Johns. Levykannen kuvien käyttöön on saatu lupa English Folk Dance & Song Societyltä. Alkuperäisen LP-levyn ulkoasun on suunnitellut Mike Sida.
Uusintajulkaisu on ilmestynyt CD-muodossa Island Remasters -sarjassa ja se sisältää viisi ennenjulkaisematonta kappaletta. Uusintajulkaisutyötä on johtanut Tim Chacksfield ja CD-paketin on suunnitellut Phil Smee. Albumin mukana on 12-sivuinen vihkonen, jonka valokuvat on ottanut Richard Polak. Traffic-historiikin on tehnyt Brian Hogg. Uusintajulkaisulla olevat konserttiäänitteet "Backstage & Introduction", "Who Knows What Tomorrow May Bring" ja "Glad" ovat aikaisemmin julkaisemattomalta konserttialbumilta Live – November 70 (Island ILPS 9142). Ne on äänitetty 18. ja 19. marraskuuta 1970 New Yorkissa Fillmore Eastissa.
John Barleycorn Must Die -albumin jälkeen Traffic lähti Yhdysvaltain-kiertueelle ja mukaan liittyi basisti Ric Grech, joka oli soitellut yhtyeissä Family ja Blind Faith sekä Ginger Bakerin Airforcessa. Kiertueella äänitettiin kappaleita live-albumia varten, mutta hanke kuitenkin tuolloin hyllytettiin samoin kuin suunniteltu Nevertheless-elokuvan ääniraita. Ennen tämän albumin tekoa Traffic oli kertaalleen hajonnut ja Stevie Winwood oli alkanut suunnitella sooloalbumia työnimellä Mad Shadows. Hän sai valmiiksi kaksi kappaletta "Stranger to Himself" ja "Every Mother's Son" tuottaja Guy Stevensin johdolla. Winwood alkoi kuitenkin kaivata samanmielisiä muusikoita ja niinpä hän kutsuikin avuksi entiset soittokumppaninsa Jim Capaldin ja Chris Woodin ja niin albumi ilmestyi lopulta Trafficin nimellä. Samalla Island Recordsin Chris Blackwell korvasi Stevensin ja tämä vei mukanaan nimen Mad Shadows suojatilleen Mott the Hooplelle.
Tämän levytysprojektin tuloksena oli korkeatasoinen albumi, joka on musiikkitoimittaja Jake Nymanin mukaan "upea sekoitus jazzia, rockia ja folkia". Albumin nimikappale on perinteinen kansanlaulu. Sen on tallentanut Cecil Sharpe kun hän vuosien 1900–1910 aikana keräsi vastaavia perinnelauluja. Laulusta on arvioitu olevan 100–140 erilaista versiota sellaisilta alueilta kuin Oxfordshire, Sussex, Hampshire, Surrey ja Somerset. Varhaisin tunnettu on Jaakko I:n ajalta. Sen on merkinnyt muistiin vuosina 1607–1641 elänyt H. Gorson. Erään tulkinnan mukaan laulu kertoisi ihmisten yrityksestä luopua ohrasta tislatusta alkoholista. Toisen tulkinnan mukaan laulu kertoo uudestisyntymisestä.
John Barleycorn Must Die valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleet
Kappaleiden tekijät ovat Traffic-yhtyeen jäsenet Stevie Winwood, Jim Capaldi ja Chris Wood.
Ennenjulkaisemattomat uusintajulkaisun bonus-raidat:
Nauhoitus "Backstage & Introduction" sisältää takahuonetunnelmia ja konsertin juontajan suorittaman yhtyeen esittelyn. Siinä mainitaan mukana olevan myös basisti Ric Grechin. Bonus-kappaleiden kesto on yhteensä 25:18.
Kappaleiden julkaisijat ovat F.S. Music Ltd., Warner Chappell Music Ltd. ja Island Music Ltd. paitsi kappaleiden "Glad", "I Just Want You to Know", "John Barleycorn (Must Die)" ja "Glad (Live)" osalta kaksi ensiksimainittua.
Traffic
sekä bonus-raidoilla
Tor Brevik
Tor Brevik (22. tammikuuta 1932 Oslo – 16. helmikuuta 2018 Ås) oli norjalainen säveltäjä, kapellimestari ja musiikikriitikko.
Brevik opiskeli viulun- ja alttoviulunsoittoa sekä musiikin teoriaa Oslon musiikkikonservatoriossa, teki jatko-opintoja Ruotsissa ja debytoi säveltäjänä vuonna 1958. Samana vuonna hän perusti Oslon nuoriso-orkesterin.
Brevikin sävelkieli on lähellä uusklassismia, ja hänen teoksiaan ovat Serenadi jousille (1960), Concertino klarinetille ja jousille (1962), Divertimento puhallinkvintetille (1964), Contrasts (baletti, 1964), Elegia sopraanolle ja kamariyhtyeelle (1965), Musiikkia neljälle jouselle (1968), lastenooppera Da kongen kom til Spilliputt (1973) sekä konsertto alttoviululle ja orkesterille (1985). Hän teki myös monia lauluja ja kuoroteoksia.
Tammelin
Tammelin on ollut seuraavien henkilöiden sukunimi:
Alli Peltonen
Alli Peltonen (16. toukokuuta 1916 Antrea – 28. tammikuuta 1985 Helsinki) oli Aku Ankka -lehden päätoimittaja vuosina 1968–1978.
Peltonen kirjoitti ylioppilaaksi Kallion yhteiskoulusta Helsingissä 1934 ja valmistui kansakoulunopettajaksi Jyväskylän Kasvatusopillisesta korkeakoulusta 1939 sekä filosofian maisteriksi Helsingin yliopistosta 1946. Sota-aikana hän toimi opettajana Helsingissä ja oli myös viestilottana rintamalla. Vuodesta 1946 Peltonen työskenteli Suomen Valittujen Palojen toimitussihteerinä ja ystävystyi lehden silloisen päätoimittajan Sirkka Ruotsalaisen kanssa. Kun Ruotsalainen jäi eläkkeelle Aku Ankan päätoimittajan tehtävästä vuoden 1968 alusta, Peltonen kutsuttiin hänen seuraajakseen. Toisin kuin edeltäjänsä, Peltonen ei itse juuri suomentanut lehden sisältöä. Hänen on sanottu päätoimittajakautenaan suomentaneen vain yhden tarinan, Carl Barksin Vanhan linnan salaisuuden. Peltonen palkkasi lehteen vuonna 1970 kääntäjiksi Markku Saarisen ja Markku Kivekkään, jotka jäivät toimituskuntaan vuosikymmeniksi. Aku Ankan levikki saavutti Peltosen kaudella pitkäaikaisen ennätyslukemansa 317 570 kappaletta vuonna 1975. Ennätys rikottiin vuonna 2007.
Alli Peltosen isä oli opettaja ja kirjailija Armas Peltonen. Hänen veljensä oli kirjallisuudentutkija Aarre M. Peltonen, jonka tytär, sarjakuvasuomentaja Outi Walli, toimi Aku Ankan toimitussihteerinä Peltosen päätoimittajakauden alussa.
Peltonen suomensi Mary Stewartin jännitysromaanin Yhdeksät vaunut portilla vuonna 1961.
Tàyt
thumb|250px|Tày-naisia Tàyt on Vietnamissa elävä etninen ryhmä, joka on elänyt nykyisen Vietnamin alueella tuhansia vuosia. Siihen kuuluu noin 1,2 miljoonaa henkeä, joten se on Vietnamin suurimpia vähemmistöjä. Tàyt elävät maan koillisosan laaksoissa: Quảng Ninh, Bắc Giang, Lạng Sơn, Cao Bằng, Bắc Kạn, Thái Nguyên, Hà Giang, Tuyên Quang, Lào Cai ja Yên Bái. Tày-kansan perinteinen elinkeino on riisinviljely. Tyypillinen uskonto on esi-isien palvonta.
Gustav Rosenlew
Gustav Erik Wilhelm Rosenlew (s. 1929) on suomalainen diplomi-insinööri. Hän oli Oy Rosenlew Ab:n toimitusjohtaja 1969–1977 ja pääjohtaja vuodesta 1977. Hänen pääjohtajakautensa kesti siihen saakka, että yritys myytiin 1987 hänen selkänsä takana Rauma-Repolalle.
Rosenlewin isä oli Sven-Erik Rosenlew.
Kirjallisuusvuosi 1943
Kirjallisuusvuosi 1943 käsittelee vuoden 1943 tärkeitä kirjallisuuden tapahtumia, uutisia ja julkistuksia.
Anna Puu
Anna Puu (oik. Anna Emilia Puustjärvi; s. 3. helmikuuta 1982 Outokumpu) on suomalainen laulaja ja lauluntekijä. Hän nousi julkisuuteen vuoden 2008 Idols-laulukilpailussa, jossa hän sijoittui toiseksi. Anna Puu on sittemmin julkaissut viisi studioalbumia, ja hänen levyjään on myyty yli 200 000 kappaletta. Anna Puu on palkittu uransa aikana seitsemällä Emma-palkinnolla, mukaan lukien kolmella Vuoden naissolisti -palkinnolla.
Vuonna 2016 Anna Puu nähtiin Vain elämää -musiikkiohjelman viidennellä tuotantokaudella. Vuosina 2017–2020 hän toimi valmentajana The Voice of Finland -laulukilpailussa. Anna Puun elämäkertateos Minä olen Anna Puu julkaistiin vuonna 2019.
Tausta
Anna Emilia Puustjärvi syntyi 3. helmikuuta 1982 Outokummussa. Hänen isänsä oli geologi ja äitinsä Pirjo toimi Outokummun kaupunginjohtajana vuosina 1997–2008. Puustjärvellä on myös veli ja nuorempi sisko Emmy. Puustjärvet muuttivat 1990-luvun puolivälissä kahdeksi vuodeksi Chileen isän työn perässä. Siellä Anna Puustjärvi kävi englanninkielistä koulua. Tuolloin hän innostui myös grunge-musiikista ja Suomeen palattuaan sai isovanhemmiltaan rippilahjaksi sähkökitaran.
Tilemsi (Gaon alue)
Tilemsi on maalaiskunta Gaon alueen Gaon piirissä Malissa. Se sijaitsee samannimisessä laaksossa 50 kilometriä Gaosta koilliseen. Kunnassa on 11 300 asukasta (vuonna 2009).
Anna Puu
Idols ja uran alku (2008–2011)
Anna Puustjärvi nähtiin vuonna 2008 Idols-laulukilpailun neljännellä tuotantokaudella. Hän sijoittui toiseksi hävittyään kisan voittaneelle Koop Arposelle, joka sai yleisön antamista äänistä 70,3 prosenttia. Joulukuussa Puustjärvi solmi levytyssopimuksen Sony Musicin kanssa, jolla oli optio solmia levytyssopimus haluamansa kilpailijan kanssa. Samalla Puustjärvi otti käyttöön taiteilijanimen Anna Puu. Tammi-helmikuussa 2009 hänet nähtiin Idoleita ja tähtiä -kiertueella muiden Idols-kilpailijoiden kanssa. Kiertueen ensimmäinen konsertti järjestettiin Helsingin jäähallissa.
Tilemsi (Gaon alue)
Tilemsin kunta rajoittuu pohjoisessa Bouremin piirin Tarkintin kuntaan, idässä Kidalin alueen Anefifiin ja Ménakan piirin Alataan, etelässä Gaon piirin Anchawadiin sekä lännessä Soni Ali Berin ja Bouremin Taboyen kuntiin. Seutu kuuluu Sahelin alueeseen. Ilmasto on hyvin kuiva ja kuuma. Kasvillisuus koostuu etupäässä piikkipensaista ja ruohokasveista.
Anna Puu
Idols ja uran alku (2008–2011)
Anna Puun ensisingle ”C’est la vie” julkaistiin maaliskuussa 2009. Se nousi listojen kärkeen ja myi kultaa. Anna Puun debyyttialbumi julkaistiin 29. huhtikuuta 2009, ja se nousi Suomen virallisen albumilistan ensimmäiselle sijalle. Anna Puu oli vuoden toiseksi ostetuin levy, ja se on myynyt tuplaplatinaa. Albumi sai positiivisen vastaanoton kriitikoilta. Muun muassa Soundin arviossa todettiin: ”Anna Puun albumi on osoitus siitä, että kaikkien kunniallisten rockuskovien pimeimpään manalaan toivottama Idols-formaatti voi poikia raikasta ja otteeltaan tuoretta musiikkia.” Anna Puu aloitti ensimmäisen kiertueensa keväällä 2009. Emma-gaalassa hänet palkittiin vuoden naissolistina ja tulokkaana, ja hänen esikoisalbuminsa nimettiin vuoden debyytti- ja popalbumiksi. Anna Puu palkittiin Vuoden tulokas -palkinnolla myös Iskelmä Gaalassa.
Tilemsi (Gaon alue)
Kunta käsittää 13 paimentolaisryhmää. Sen keskuspaikka on Tin-Aouker. Asukkaat ovat etupäässä tuaregeja ja arabeja. Vallitseva uskonto on islam.
Anna Puu
Idols ja uran alku (2008–2011)
Anna Puun toinen studioalbumi Sahara julkaistiin 26. toukokuuta 2010, ja se nousi jälleen albumilistan ensimmäiselle sijalle. Levy ylitti tuplaplatinarajan. Sahara sai edeltäjänsä lailla positiivisen vastaanoton kriitikoilta. Rumbassa todettiin, että levy on ”yhtä ihastuttava, taidokas ja heleä kuin Anna Puun vuoden takainen debyyttikin.” Syksyn 2010 konserttikiertueen päätyttyä Anna Puu jäi äitiyslomalle. Emma-gaalassa hän oli jälleen ehdolla Vuoden naissolisti -kategoriassa ja Sahara oli ehdolla Vuoden pop/rock-albumiksi. Anna Puu palasi tauoltaan maaliskuussa 2011, jonka jälkeen hän aloitti uuden kiertueen kesällä.
Tilemsi (Gaon alue)
Seudun pääelinkeino on karjanhoito. Kotieläimiä ovat vuohet, lampaat, aasit, kamelit ja naudat. Lisäksi harjoitetaan pienimuotoista maanviljelyä (durraa ja lehmänpapua), kaupankäyntiä ja käsityöläisammatteja.
Anna Puu
Antaudun ja Rakkaudella, Anna Puu (2012–2016)
Anna Puun kolmas studioalbumi Antaudun julkaistiin 26. lokakuuta 2012, ja se nousi albumilistan toiselle sijalle. Levy ylitti platinarajan. Single ”Kolme pientä sanaa” nousi Suomen soitetuimmaksi radiokappaleeksi ja on striimannut kultaa. Myös kappale ”Säännöt rakkaudelle” on ylittänyt platinarajan. Antaudun sai jälleen kerran positiivisen vastaanoton kriitikoilta. Rumban arviossa todettiin: ”Antaudun on edeltäjiään ryhdikkäämpi, eheämpi ja ennen kaikkea vaivattomampi. Kliseisesti voisi sanoa, että Puu on puhjennut kukkaansa.” Levyn julkaisun jälkeen Anna Puu aloitti uuden kiertueen, joka päättyi joulukuussa. Emma-gaalassa hän oli ehdolla viidessä eri kategoriassa ja voitti toistamiseen Vuoden naissolisti -palkinnon.
Tilemsi (Gaon alue)
Kunnassa on 13 alkeis- ja yksi yläkoulu. Terveyspalveluihin kuuluu yksi terveyskeskus.
Anna Puu
Antaudun ja Rakkaudella, Anna Puu (2012–2016)
thumb|left|Anna Puu esiintymässä [[Tampereen keskustorilla huhtikuussa 2014.]] Anna Puu aloitti keväällä 2013 ensimmäisen konserttisalikiertueensa. Elokuussa hän joutui perumaan konserttejaan ääniongelmien vuoksi. Kevään 2014 kiertueen jälkeen Anna Puu jättäytyi tauolle työstääkseen uutta musiikkia. Hän solmi elokuussa 2014 uuden levytyssopimuksen The Fried Musicin kanssa. Lokakuussa hän vieraili Juha Tapion kappaleella ”Planeetat, enkelit ja kuu”, joka julkaistiin tämän albumilla Sitkeä sydän – suurimmat hitit. Kappale nousi parhaimillaan radiosoittolistan sijalle kymmenen.
Anna Puu julkaisi tulevan albuminsa ensisinglen ”Ota minut tällaisena kuin oon” toukokuussa 2015. Rakkaudella, Anna Puu julkaistiin 9. lokakuuta 2015, ja se nousi albumilistan sijalle kymmenen. Levyn kappaleista ”Kohta vapaita” ja ”Matkalla” ovat striimanneet kultaa. Rakkaudella, Anna Puu sai positiivisen vastaanoton kriitikoilta, mutta joidenkin mielestä se oli pettymys Anna Puun aiempiin albumeihin verrattuna. Levynjulkaisun tiimoilta Anna Puu aloitti uuden konserttikiertueen, joka päättyi joulukuussa. Marraskuusta alkaen hän kiersi myös kirkkoja UMO Jazz Orchestran kanssa. Emma-gaalassa Anna Puu oli ehdolla kahdessa kategoriassa.
Keväällä 2016 Anna Puu aloitti uuden konserttisalikiertueen. Huhtikuussa hänet nähtiin MTV:n Elastinen feat. -musiikkiohjelmassa, jonka pohjalta Anna Puu ja Elastinen julkaisivat singlen ”Kesä '99”. Anna Puu nähtiin syksyllä myös Nelosen Vain elämää -musiikkiohjelman viidennellä tuotantokaudella. Hänen ohjelmassa esittämistään kappaleista alun perin Lauri Tähkä ja Elonkerjuu -yhtyeen levyttämä ”Suudellaan” striimasi platinaa. Lokakuussa Sony Music julkaisi Anna Puun ensimmäisen kokoelmalevyn Melankolian riemut – Parhaat 2009–2015, joka nousi albumilistan sijalle 36. Joulukuussa hänet nähtiin Hartwall Arenalla järjestetyssä Vain elämää -konsertissa.
Nälkäinen sydän (2017–)
Anna Puu aloitti vuonna 2017 valmentajana Nelosen The Voice of Finland -laulukilpailussa. Maaliskuussa hän julkaisi singlen ”Tarviin vielä yhden yön aikaa”, joka nousi listojen kärkikymmenikköön. Kappale on striimannut platinaa. Syyskuussa julkaistiin kultaa striimannut ”Nälkäinen sydän” -single, ja joulukuussa Anna Puu jäi jälleen tauolle työstääkseen tulevaa albumiaan.
Anna Puu julkaisi huhtikuussa 2018 singlen ”Me ollaan runo”, joka nousi Suomen soitetuimmaksi radiokappaleeksi. Se on striimannut myös platinaa. Anna Puun viides studioalbumi Nälkäinen sydän julkaistiin 10. elokuuta 2018, ja se nousi albumilistan kärkeen. Levy on ylittänyt platinarajan. Nälkäinen sydän sai positiivisen vastaanoton kriitikoilta. Esimerkiksi Keskisuomalaisen arviossa se nimettiin Anna Puun parhaaksi levyksi. Albumin julkaisun jälkeen Anna Puu järjesti Flow-festivaaleilla The Intergalactic Love Odyssey -erikoiskonsertin. Tämän jälkeen hän aloitti uuden kiertueen, joka päättyi kolmeen loppuunmyytyyn konserttiin Helsingin Tavastia-klubilla. Lokakuussa Anna Puu myös vieraili Gasellien kappaleella ”Lumi”, joka nousi single- ja striimauslistan kuudenneksi. Emma-gaalassa hänet palkittiin kolmannen kerran Vuoden naissolisti -palkinolla ja Nälkäinen sydän valittiin vuoden 2018 popalbumiksi.
Anna Puu julkaisi huhtikuussa 2019 singlen ”Taikaa”. Lokakuussa WSOY julkaisi Mari Koppisen kanssa yhteistyössä toteutetun Minä olen Anna Puu -teoksen. Marraskuussa Anna Puu esiintyi Hartwall Arenalla järjestetyssä The Intergalactic Love Odyssey 2.0 -konsertissa. Helmikuussa 2020 Anna Puu ja Olavi Uusivirta esittivät Emma-gaalassa uuden kappaleensa ”2020”. Maaliskuussa Anna Puun oli määrä aloittaa Heartbreak Hotel / Lauluja Särkyneille Sydämille -konserttisalikiertue, joka jouduttiin kuitenkin perumaan koronaviruspandemian vuoksi. Syyskuussa Anna Puu ilmoitti jättävänsä The Voice of Finland -laulukilpailun yhdeksännen kauden päätyttyä.
Musiikkityyli ja sanoitukset
Anna Puun suurimpiin esikuviin kuuluvat muun muassa Joni Mitchell, Janis Joplin ja PJ Harvey. Kirjoittajana hänen suurimpiin innoittajiinsa kuuluvat myös Bruce Springsteen, Paul Simon ja Hector. Anna Puun jokaisen studioalbumin tekoprosessista on hänen itsensä lisäksi vastannut laajalti sama tekijäjoukko: Jukka Immonen, Knipi ja Lasse Kurki.
Anna Puu ammensi debyyttialbumillaan vaikutteita ”mustasta soulista 60- ja 70-luvun Suomi-iskelmään”. Lopputulosta verrattiinkin Amy Winehousen ja Duffyn kaltaisiin artisteihin, joiden musiikissa sekoitetaan ”vuosikertaiskelmää, soulpoppia ja runotyttöilyä.” Sahara jatkoi edeltäjänsä malliin, ja levyllä oli kuultavissa myös vivahteita jazzista ja folkrockista. Rumban arviossa Anna Puun musiikkityyliksi nimettiin ”suomenkielinen sentimentaalinen pop.”
Antaudun-albumin musiikillista suuntaa saneli sanoitukset, eikä yhtäkään kappaletta sävelletty ilman sanoituksia. Levyn äänimaailmaa on verrattu indie-musiikkiin.
Rakkaudella, Anna Puu -albumilla hyödynnettiin ensimmäistä kertaa kokonaista yhtyettä. Tuotannollisesti albumilla oli myös enemmän koneella ohjelmoituja kappaleita. Lopputulos oli Anna Puun mukaan aiempaa ”popimpi” levy. Albumi oli myös ensimmäinen, jolla kaikkien kappaleiden sanoitukset on tehnyt Anna Puu itse, ja ne käsittelevät pääasiassa rakkautta.
Anna Puun musiikkityyli vaihtui elektroniseen popmusiikkiin Nälkäinen sydän -albumilla, joka sisälsi paljon rytmikkyyttä, syntetisaattoreita ja sähkökitaraa. Tämä muutos kumpusi Anna Puulta, joka oli kaivannut musiikissaan ”rytmikkyyttä ja ehkä myös ei-niin-syvissä vesissä menemistä”.
Yksityiselämä
Anna Puu oli naimisissa Olli Ripattilan kanssa vuosina 2008–2013. Heillä on yhteinen vuonna 2010 syntynyt tytär. Anna Puu alkoi seurustella tuottajansa Jukka Immosen kanssa loppuvuodesta 2015, he muuttivat yhteen vuonna 2017, saivat pojan toukokuussa, avioituivat lokakuussa 2022 ja asuvat Helsingissä. Pariskuntana he edustivat ensimmäisen kerran julkisuudessa itsenäisyyspäivän vastaanotolla vuonna 2018 Anna Puun saatua kutsun tasavallan presidentti Sauli Niinistöltä.
Vuonna 2009 Anna Puu nimettiin Suomen Luonnonsuojeluliiton metsäkummiksi.
Osler-Weber-Rendu
Historia
Oslerin taudin kuvasivat henkilöt William Osler, Henri Jules Louis Marie Rendu ja Frederick Parkes Weber myöhäisellä 1800-luvulla ja aikaisella 1900-luvulla. Tauti on myös saanut nimensä näiden henkilöiden mukaan. Monet 1800-luvulla eläneet englantilaiset lääkärit, kuten Henry Gawen Sutton (1836–1891), Benjamin Guy Babington (1794–1866) ja John Wickham Legg (1843–1921), kuvasivat Oslerin taudin yleisimmät piirteet, kuten toistuvat nenänverenvuodot ja sairauden perinnöllisen luonteen. Ranskalainen lääkäri Henri Jules Louis Marie Rendu (1844–1902) havaitsi ihon ja limakalvojen leesiot ja luokitti näin Oslerin taudin verenvuototaudiksi. Kanadassa syntynyt Sir William Osler (1849–1919), joka työskenteli ensin Johns Hopkinsin sairaalassa ja myöhemmin Oxfordin yliopistossa, teki lisäehdotuksia ja vuonna 1901 raportin, jossa hän kuvasi myös verenvuodot ruoansulatuskanavassa. Englantilainen lääkäri Frederick Parkes Weber (1863–1962) raportoi edelleen vuonna 1907 useita tapauksia. Käsitettä ”hereditaarinen hemorraginen teleangiektasia” käytti ensimmäisenä yhdysvaltalainen lääkäri Frederic M. Hanes (1883–1946) vuonna 1909 julkaisemassaan artikkelissa.
Oslerin tauti maailmalla
thumb|Alankomaiden Antillien saaria. Tällä alueella Oslerin tautia esiintyy enemmän kuin missään muualla maailmassa. Kuten edellä on mainittu, sairautta sairastaa keskimäärin yksi 5 000 henkilöstä maailmassa. Joissakin paikoissa sitä on yleisemmin: Ranskan alueella Haunt Juralla sitä esiintyy jopa yhdellä 2 351 henkilöstä – yli kaksi kertaa enemmän kuin keskimäärin. Suurin sairastuneisuus löytyy kuitenkin kahdelta eri saarelta: Alankomaiden Antillien Bonairelta ja Curaçaolta Karibian mereltä. Siellä peräti yksi 1 331 ihmisestä sairastaa oslerin tautia, mikä on yli 3,5 kertaa enemmän kuin maailmassa keskimäärin. Kuten edellä mainittu, Suomessa sairastajia on yksi 10 000 ihmisestä, mikä on kaksi kertaa vähemmän kuin muualla maailmassa keskimäärin.
Oireet
thumb|Sairaudelle ominaiset leesiot limakalvoilla Sairaudessa on useampi eri geenimutaatio muoto. Riippuen mutaatiosta, AVM-muutoksia esiintyy pääasiassa keuhkoissa, maksassa tai suolistossa. Sairauden oireet vaihtelevat kuitenkin suuresti jopa saman perheen perheenjäsenten kesken. Suurimmalla osalla tautia sairastavilla henkilöillä esiintyy nenäverenvuotoja. Myöhemmin osalla potilaista leesioita alkaa muodostumaan huuliin, kieleen, käsiin, jalkoihin ja muualle limakalvoihin. Nämä vuotavat verta vain äärimmäisen harvoin, eikä niistä muuten ole haittaa, paitsi kosmeettisesti. Plastiikkakirurgi saa häivytettyä leesiot paikallispuudutuksella ja laserilla. Aivojen AVM-muutokset ovat usein synnynäisiä ja kehittyvät yleensä noin 20. ikävuoteen mennessä. Keuhkojen muutokset kehittyvät koko eliniän, ja niitä tulisi siksi säännöllisesti seurata, kuten myös suolistovuotoja ja maksamuutoksia.
Haitat
Sairaudessa verenvuodot nenässä ja ruoansulatuskanavissa voivat aiheuttaa raudanpuutosanemian ja laskea hemoglobiiniarvoja. Nenäverenvuodot eivät sinänsä ole vaarallisia, mutta valtimo- ja laskimosuonten oikovirtausmuutokset, joita kutsutaan AVM-muutoksiksi, voivat aivoissa, keuhkossa, maksassa ja suolistossa aiheuttaa vakavia komplikaatioita ja lisäävät kuolleisuutta. Keuhkojen hoitamattomat oikovirtausmuutokset altistavat mm. veritulpille, verenmyrkytykselle ja aivopaiseille. Oikovirtausmuutoksissa valtimo- ja laskimosuonten väliltä puuttuu niille tyypillinen hiussuoniverkosto, jolloin epäpuhdas laskimoveri pääsee sekoittumaan valtimovereen. Sairauden kanssa pystyy kyllä elämään, mutta se vaatii elinikäistä seurantaa varastoituneen raudan arvojen, aivojen, keuhkojen, suoliston ja maksan AVM-muutosten suhteen.
Periytyvyys
thumb|Sairauden periytyvyys. Tässä on esimerkkinä isä, joka sairastaa tautia, mutta äiti on normaali. Sairaus on täysin perinnöllinen, eikä se tartu henkilöstä toiseen. Se voi periytyä sekä mieheltä että naiselta, ja kummatkin sukupuolet voivat sairastaa Oslerin tautia. Noin 50 % lapsista perii sairauden sitä sairastavalta vanhemaltaan. Sairauden periytyvyyttä ei myöskään voi estää millään keinolla.
Sairauden hoitokeinot
Sairaudelle ei ole hoitokeinoja. Sen oireita voidaan kuitenkin hoitaa ja mahdollisesti lievittää. Esimerkiksi nenäverenvuotoja voidaan helpottaa A-vitamiinitipoilla, huoneilmaa kostuttamalla tai nenän limakalvoja rasvaamalla. Verisuonten poltattamisesta ei ole erityisemmin hyötyä, sillä sairaudelle ominaista on, että häiriintyneitä verisuonia tulee jatkuvasti lisää. Nykytiedon mukaan laseroimisesta ja erilaisista lääkeaineista, joita voidaan mm. suihkuttaa nenän limakalvoon anestesiassa, on enemmän hyötyä. Yli 3mm:n kokoiset keuhkojen AVM-muutokset tulisi aina hoitaa, koska hoitamattomina ne ovat riski potilaan terveydelle.
Lisää aiheesta
Kansainvälinen Oslerin taudin järjestö HHT Foundation International
Lähteet
Terveyskirjasto.fi - Oslerin tauti
Lääkärikirja - Oslerin tauti
Jääkiekon naisten maailmanmestaruuskilpailut 2009
Jääkiekon naisten maailmanmestaruuskilpailut 2009 käytiin 4.–12. huhtikuuta Hämeenlinnassa Suomessa. Kultaa voitti Yhdysvallat kaatamalla Kanadan finaalissa. Pronssia vei Suomi voittamalla Ruotsin.
Pelisysteemi
Turnaus oli viimeinen, jossa oli käytössä poikkeuksellinen, yhdeksälle joukkueelle suunniteltu pelisysteemi. Seuraaviin, vuoden 2011 kisoihin joukkuemäärä pudotettiin kahdeksaan.
Systeemissä yhdeksän joukkuetta jaettiin ensin kolmeen kolmen joukkueen alkulohkoon (A-, B-, ja C-lohkot), joissa joukkueet pelasivat yhden ottelun kumpaakin vastustajaansa vastaan.
Tämän jälkeen muodostettiin jatkolohkot seuraavasti: Lohkovoittajat pelasivat samalla tyylillä keskenään välieräsarja D:n, jonka voittaja ja kakkonen etenivät finaaliin, kun taas kolmonen putosi pronssiotteluun. Lohkokakkoset puolestaan pelasivat välieräsarja E:n, jonka voittaja eteni pronssiotteluun välieräsarja D:n kolmosta vastaan. Välieräsarja E:n kakkonen sijoittui turnauksessa viidenneksi ja kolmonen kuudenneksi. Alkulohkojen kolmoset puolestaan pelasivat putoamissarja F:n, jonka voittaja ja kakkonen jäisivät A-sarjaan, mutta kolmonen putoaisi B-sarjaan. Mutta koska seuraaviin kisoihin joukkueitten määrää pudotettiin kahdeksaan, nyt myös putoamissarja F:n kakkonen pudotettiin B-sarjaan.
Välieräsarjojen jälkeen välieräsarja D:n kolmonen ja välieräsarja E:n voittaja pelasivat pronssiottelun niin, että välieräsarja D:n kolmonen oli kotijoukkue ja välieräsarja E:n voittaja vierasjoukkue. Turnauksen lopuksi pelattiin finaali, jossa kamppailivat välieräsarja D:n voittaja ja kakkonen. Näistä välieräsarja D:n voittaja pelasi kotijoukkueena ja kakkonen vierasjoukkueena.
Ryhmä D
Yhdysvallat ja Kanada selviytyivät loppuotteluun, Suomi putosi pronssiotteluun.
Ryhmä E
Ruotsi selviytyi pronssiotteluun.
Sijat 7.–9.
Sveitsi säilytti paikkansa A-sarjassa, Japani ja Kiina putosivat B-sarjaan.
Meibi bus home
Meibi bus home on metalliyhtye FM2000:n neljäs studioalbumi. Se julkaistiin vuonna 2009, ja se on yhtyeen ensimmäinen Sakara Recordsin julkaisema levy. Albumi debytoi Suomen virallisen listan sijalla 28.
Yhtyeen kitaristi Rota on kommentoinut albumin nimen alkuperää seuraavasti:
Amandola
thumb|Näkymä Amandolaan. thumb|Amandola. Amandola on Italian kunta. Se sijaitsee Fermon maakunnassa Marchen alueella. Vuoden 2015 lopussa siellä oli asukkaita 3 629.
Ulvilan Seutu
Ulvilan Seutu on Ulvilassa kerran viikossa ilmestyvä sitoutumaton paikallislehti. Lehden päätoimittaja oli Juhani Seppälä ennen omistajanvaihdosta 2014. Lalli Oy:n tullessa uudeksi omistajaksi, päätoimittajana aloittaa Kim Huovinlahti.
Lehden omisti aiemmin Kehitys Oy, jolle Seija ja Onni Vihavainen myivät sen vuonna 2000. Tätä nykyä lehti on Juhani Seppälän ja tämän yritysten omistuksessa. Hän hankki lehden 2011.
Lehteä uhkasi lopetus sillä omistaja Juhani Seppälä oli maaliskuussa 2014 hakemassa painotaloa ja julkaisuyhtiötä konkurssiin. Lehti kuitenkin välttyi lopetukselta, sillä sen julkaisutoiminnan osti Lalli Oy, joka on julkaissut aiemmin ilmestynyttä keskustalaista Lallia. Lehden päätoimittajana aloittaa Lallin muitakin lehtiä päätoimittava Kim Huovinlahti, entisiä toimittajia ei palkata, vaan jutut tehdään Satakunnan Viikon toimittajien voimin.
Karl Emil Litzell
Karl Emil Litzell (11. marraskuuta 1830 Lohtaja – 16. kesäkuuta 1854 Degerby) oli suomalainen apulaispappi ja kristillinen kirjailija ja virsirunoilija.